# ארז גרשטיין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ארז גרשטיין (13 במרץ 1960 - 28 בפברואר 1999) תת-אלוף בצה"ל ומפקד יחידת הקישור ללבנון (יק"ל) בצה"ל, נהרג ממטען צד בלבנון.

גרשטיין נולד בעפולה גדל והתחנך בקיבוץ רשפים, וכילד התעניין בטבע, ארכיאולוגיה וגאוגרפיה של ארץ ישראל.

בשנת 1979 התגייס לצה"ל והתנדב לשרת בשייטת 13 ("הקומנדו הימי"). אחרי שנה עבר מרצונו לשרת בסיירת גולני. גרשטיין השתתף כקצין במבצע שלום הגליל ונפצע בפעולה לכיבוש הבופור אך המשיך להילחם. בתום הקרב פונה לבית חולים אך כעבור יומיים התעקש וחזר אל יחידתו בלבנון. ב-1983 השתחרר מצה"ל כסגן מפקד פלוגה.

ב-1985 חזר לשירות בקבע ופיקד על פלוגה בגולני בגדוד 12. ב-1987 מונה למפקד סיירת גולני, שם פיקד על פעולות נועזות ברצועת הבטחון בלבנון. בשנת 1989 מונה למג"ד (מפקד גדוד) ועבר לגור עם חברתו, הרטל, בקיבוץ יגור. במהלך כהונתו כמ"פ ומג"ד שם דגש על חינוך, ובפרט על חינוך לאהבת והכרת ארץ ישראל.

בשנת 1993 הועלה לדרגת אלוף משנה (אל"מ) ומונה למפקד חטיבת הגזרה המזרחית של יחידת הקישור ללבנון (יק"ל) שם נאלץ לטפל גם בבעיות האוכלוסייה האזרחית בנוסף למלחמה עיקשת במחבלים. במהלך תפקידו למד ערבית וכונן יחסים טובים עם המקומיים.

בשנת 1995 מונה למפקד חטיבת גולני באותה שנה התחתן עם הרטל ובנה את ביתו במושב היוגב. ב-1997 נולד בנם עומר.

ב-1998 הועלה לדרגת תת-אלוף ומונה למפקד יחידת הקישור ללבנון.

בי"ב באדר תשנ"ט (28 בפברואר 1999) נהרג גרשטיין ממטען צד שהופעל לעבר מכונית המרצדס המשוריינת שבה נסע, אחרי שחזר מביקור של ניחום אבלים בכפר הלבנוני שבעא. בפיצוץ נהרגו גם נהגו עמאוד אבו ריש, קשרו עמר אל-קבץ וכתב הרדיו אילן רועה.

ארז גרשטיין היה נוהג בכל שירותו בצבא להסתובב ללא רצועה לנשק, כשרק ידו מחזיקה בנשק, כדי "להיות מוכן תמיד". לזכרו נוהגים לעשות מסע בטירונות בו כל החיילים מחויבים להוריד את רצועות הנשק.

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: ארז גרשטיין

- קורות חייו באתר חטיבת גולני
- סיפור חייו של ארז גרשטיין, באתר "נזכור את כולם" של משרד הביטחון
- אתר לזכרו

מקור: http://he.wikipedia.org../../../%D7%90/%D7%A8/%D7%96/%D7%90%D7%A8%D7%96_%D7%92%D7%A8%D7%A9%D7%98%D7%99%D7%99%D7%9F.html

קטגוריות: חיילי צה"ל | חללי צה"ל | מפקדי חטיבת גולני

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש